|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16  21 000 Nový Sad  T: +381 21 487 46 77  livia.bata@vojvodinа.gov.rs | |
|  | | ČÍSLO: 128/-90-23/2023-05 | DÁTUM: 22. 2. 2023 |
|  |  | |  |

Podľa článku 6 odsek 1 Pokrajinského parlamentného uznesenia o pridelení rozpočtových prostriedkov orgánom a organizáciám, v ktorých práci sa úradne používajú jazyky a písma národnostných menšín – národnostných spoločenstiev (Úradný vestník APV číslo 14/15) a v súvislosti s článkami 11, 12, 23 odsek 4, 25 a 26. Pokrajinského parlamentného uznesenia o rozpočte Autonómnej pokrajiny Vojvodiny na rok 2023 (Úradný vestník APV číslo 54/2022) a článku 3 odsek 1 Pravidiel prideľovania rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev orgánom a organizáciám, v ktorých činnosti sa úradne používajú jazyky a písma národnostných menšín – národnostných spoločenstiev (Úradný vestník APV číslo 7/2023), Pokrajinský sekretariát vzdelávania, predpisov, správy a národnostných menšín – národnostných spoločenstiev vypusuje

**S Ú B E H**

**na prideľovanie rozpočtových prostriedkov orgánom**

**a organizáciám v Autonómnej pokrajine Vojvodine,**

**v ktorých práci sa úradne používajú jazyky a písma národnostných menšín - národnostných spoločenstiev na rok 2023**

**Finančné prostriedky vo výške 10.000.000,00 dinárov** sa vyčleňujú na zlepšenie uskutočňovania práva na úradné používanie jazykov a písem národnostných menšín – národnostných spoločenstiev v Autonómnej pokrajine Vojvodine.

**Právo účasti na súbehu majú:**

* orgány jednotiek územnej samosprávy z územia Autonómnej pokrajiny Vojvodiny, v ktorých štatút mesta alebo obce určuje úradné používanie jazykov a písem národnostných menšín – národnostných spoločenstiev na celom území územnej samosprávnej jednotky alebo v sídlach na jej území;
* miestne spoločenstvá na území miest a obcí uvedených v bode 1;
* iné orgány, organizácie, služby a inštitúcie, používatelia rozpočtových prostriedkov, ktorí majú sídlo na území lokálnej samosprávy alebo vykonávajú činnosť na území lokálnej samosprávy uvedenej v bode 1.

Finančné prostriedky sú určené na financovanie alebo účasť na financovaní:

* nákladov na vytváranie a postavovanie tabúľ s názvom orgánov a organizácií, názvom osád a iným zemepisným názvom na cestách, názvom ulíc a námestí, ako aj s inými verejnými oznámeniami a upozorneniami vytlačenými aj v jazykoch národnostných menšín - národnostných spoločenstiev, ktoré sa oficiálne používajú v meste, obci alebo sídle;
* na tlač dvojjazyčných alebo viacjazyčných tlačív, úradných vestníkov a iných publikácií;
* na rozvoj elektronického administratívneho systému pre prácu v podmienkach viacjazyčnosti.

Výška prostriedkov sa určuje na základe týchto kritérií:

* počet jazykov a písem národnostných menšín-národnostných spoločenstiev, ktoré sa úradne používajú na celom území obce, mesta alebo sídla;
* percentuálna účasť príslušníkov národnostných menšín – národnostných spoločenstiev, ktorých jazyky a písma sa úradne používajú na celkovom počte obyvateľstva podľa oficiálnych údajov Republikového štatistického úradu SR na základe posledného sčítania;
* celkové náklady na materiál potrebné na realizáciu činností;
* existujú iné zdroje financovania;
* kontinuita vo financovaní činností sekretariátom alebo či sa finančné prostriedky žiadajú prvýkrát
* existujú nariadené alebo odporúčané opatrenia na zlepšenie činnosti a na zlepšenie viacjazyčnosti inšpekčnými službami;
* existuje potvrdenie národnostnej rady národnostnej menšiny o význame financovania činnosti.

Súbehovú dokumentáciu si možno prebrať od **22.02.2023** v miestnostiach sekretariátu alebo stiahnuť z internetovej stránky Sekretariátu [www.puma.vojvodina.gov.rs](http://www.puma.vojvodina.gov.rs)

**Lehota na predloženie prihlášky na súbeh je do 10. marca 2023.**

Prihlášky na súbeh sa predkladajú výlučne na súbehových tlačivách sekretariátu. Úplnú súbehovú dokumentáciu si možno prevziať v miestnostiach sekretariátu alebo na internetovej adrese: www.puma.vojvodina.gov.rs.

Prihlášky na súbeh sa predkladajú výlučne na súbehových tlačivách sekretariátu v srbskom jazyku alebo v jazyku národnostnej menšiny, ktorý sa úradne používajú v Autonómnej pokrajine Vojvodine.

Prihlášky sa podávajú

1. osobne odovzdávaním v spisovni pokrajinských orgánov správy v Novom Sade;

2. poštou na adresu:

Pokrajinský sekretariát vzdelávania, predpisov, správy a národnostných menšín– národnostných spoločenstiev, Bulvár Mihajla Pupina 16, Nový Sad

NA SÚBEH – PRIDEĽOVANIE ROZPOČTOVÝCH PROSTRIEDKOV ORGÁNOM

A ORGANIZÁCIÁM V AUTONÓMNEJ POKRAJINE VOJVODINE,

V KTORÝCH PRÁCI SA ÚRADNE POUŽÍVAJÚ JAZYKY A PÍSMA NÁRODNOSTNÝCH MENŠÍN - NÁRODNOSTNÝCH SPOLOČENSTIEV NA ROK 2023.

Prihlášky na súbeh sa podávajú **v dvoch vyhotoveniach s dvoma výpismi** overenými a podpísanými oprávnenou osobou žiadateľa, ak sa uplatňujú podľa jedného kritéria, ak sa súčasne podávajú z viacerých dôvodov, prihlášky sa predkladajú v dvoch kópiách podľa každého kritéria a s rovnakým počtom overených vyhlásení.

Nebudú sa brať do úvahy oneskorené alebo neúplné prihlášky, v ktorých chyba nie je napravená po uvedení, ani prihlášky, ktoré nesúvisia so zamýšľaným účelom súbehu alebo prihlášky predložené neoprávnenými osobami.

Sekretariát podľa súbehu spolufinancuje výlučne aktivity, ktoré sa uskutočnia v období odo dňa vypísania súbehu do 31.12.2023.

Postup súbehu vedie komisia na posúdenie žiadostí, ktorú zriaďuje pokrajinský tajomník. Po zvážení predložených žiadostí komisia zostaví listinu vyhodnotenia a poradia prihlášok na súbehu a predloží ho pokrajinskému tajomníkovi.

O pridelení finančných prostriedkov podľa uskutočneného postupu rozhodne pokrajinský tajomník rozhodnutím, ktoré je konečné. Rozhodnutie o pridelení finančných prostriedkov sa uverejní na internetovej stránke sekretariátu.

Ďalšie informácie o verejnom súbehu možno dostať na sekretariáte, tel. č. 021/ 487-4677, prostredníctvom e-mailu: livia.bata@vojvodina.gov.rs alebo webovej stránky sekretariátu [www.puma.vojvodina.gov.rs.](mailto:livia.bata@vojvodina.gov.rs)

Pokrajinský tajomník

Zsolt Szakállas, v.r.